als_Latn dik_Latn sag_Latn
Një infermiere, e cila kujdeset për persona, të cilëve u kanë mbetur vetëm pak javë për të jetuar, ka mbledhur në një koleksion dëshirat e atyre që po ndërrojnë jetë.
Australiania Bronnie Ware ka mbledhur të gjitha keqardhjet e këtyre njerëzve dhe ka bërë një libër, të titulluar “Pesë keqardhjet të njerëzve që po vdesin”. Por cilat janë këto keqardhje?
Në vendin e pestë: Do të doja ta kisha lënë veten të isha më i lumtur.
Kjo është shumë e zakonshme. Shumëkush nuk e kupton se në fakt lumturia është një zgjedhje.
Në vendin e katërt: Do të doja të mbaja më shumë kontakt me miqtë.
Shpesh njerëzit nuk e kuptojnë vërtet se sa e rëndësishme dhe me sa shumë përfitim është miqësia. Para se të vdesin, shumë duan që të kishin edhe njëherë pranë miqtë e vjetër.
Në vendin e tretë: Do doja të kisha kurajon të shprehja ndjenjat.
Shumë njerëz nuk i shprehin ndjenjat e tyre në mënyrë që të ruajnë paqen me të tjerët. Si rezultat, ata jetojnë në mediokritet, disa edhe sëmuren nga kjo.
Në vendin e dytë: Do doja të mos kisha punuar kaq shumë.
Thuajse çdo pacient mashkull mendon kështu. Ata thonë se kanë humbur shumë nga jeta e tyre, sidomos nga fëmijëria dhe rinia e fëmijëve të tyre.
Në vendin e parë: Do doja të kisha jetuar një jetë të vërtetë sipas meje, jo siç presin njerëzit nga unë.
Kjo është keqardhja më e madhe. Kur njerëzit e kuptojnë se jeta e tyre ka mbaruar, ata kthejnë kokën pas dhe e kuptojnë se sa shumë ëndrra nuk janë përmbushur, për shkak të zgjedhjeve që janë detyruar të bëjnë.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn